**განცხადება**

**სს გეს „საქრუსენერგო“ გიწვევთ ფასთა გამოკითხვის (კონკურსის) პროცედურაში მონაწილეობის მისაღებად**

**შესყიდვის ობიექტი: ქ. თბილისში ხევძმარის 1-ში მდებარე ტერიტორიაზე სამშენებლო სამუშაოების წარმოება**

 ქ.თბილისი 24 თებერვალი 2015 წ.

1. სს გეს „საქრუსენერგო“ შემდგომში “შემსყიდველი” ფლობს სახსრებს მითითებული სამუშაოს შესყიდვისათვის. ეს სახსრები გამოყენებული იქნება ამ პროცედურის ჩატარების შედეგად დადებული შესყიდვის შესახებ ხელშეკრულების შესრულების უზრუნველსაყოფად. შემსყიდველი პასუხისმგებელია აღნიშნული პროცედურის შესაბამისად დადგენილი წესით განხორციელებაზე, უფლებამოსილია პრეტენდენტების შერჩევის მიზნით შეაფასოს მათი განაცხადებები და გამარჯვებულის გამოვლენიდან არაუგვიანეს 10 დღისა დადოს მასთან შესყიდვის შესახებ ხელშეკრულება.

2. ზემოაღნიშნულიდან გამომდინარე, შემსყიდველი გიწვევთ ფასთა გამოკითხვის (კონკურსის) პროცედურაში მონაწილეობისათვის და გთხოვთ წარმოადგინოთ თქვენი განაცხადი შემდეგი დოკუმენტებისა და ფორმების მიხედვით:

ა) განცხადება მონაწილეობაზე (ფორმა N2);

 ბ) ინფორმაცია ტექნიკური შესაბამისობის შესახებ (ფორმა N3);

 გ) ინფორმაცია ფასებისა და მიწოდების გრაფიკის შესახებ (ფორმა N4);

დ) დასაშვებია წინასწარი გადახდა. ავანსის მოთხოვნის შემთხვევაში იგი არ უნდა აღემატებოდეს ხელშეკრულების ღირებულების 30%-ს. მიმწოდებელი ვალდებულია წარმოადგინოს საბანკო გარანტია (სადაზღვევო კომპანიის მიერ გაცემული გარანტია არ მიიღება) მოთხოვნილი ავანსის შესაბამის ოდენობაზე რომლის მოქმედების ვადა 90 (ოთხმოცდაათი) კალენდარული დღით უნდა აღემატებოდეს სამუშაოს შესრულების ვადას .

 ე) ხელშეკრულების გაფორმების შემდეგ მიმწოდებელი ვალდებულია 5 საბანკო დღის განმავლობაში წარმოადგინოს ხელშეკრულების შესრულების უზრუნველყოფის საბანკო გარანტია 3,5% (სადაზღვევო კომპანიის მიერ გაცემული გარანტია არ მიიღება). რომლის მოქმედების ვადა 90 (ოთხმოცდაათი) კალენდარული დღით უნდა აღემატებოდეს სამუშაოს შესრულების ვადას.

ვ) პრეტენდენტი უნდა აკმაყოფილებდეს მითითებუ კრიტერიუმებს და უნდა წარმოადგინოს მოთხოვნილი ინფორმაცია და მათი დამადასტურებელი დოკუმენტაცია:

* წარმოდგენიდან არაუგვიანეს 10 კალენდარული დღით ადრე განახლებული ამონაწერი სამეწარმეო რეესტიდან.
* პრეტენდენტის მიერ შევსებული მშენებლობის ღირებულების კრებსითი და ლოკალური სახარჯთაღრიცხვო გაანგარიშებები;
* ანალოგიური სამუშაოების შესრულების არანაკლებ 2 წლის გამოცდილების დამადასტურებელი დოკუმენტაცია;
* ბოლო 2 წლის (2013 -2014 წ.) განმავლობაში არანაკლებ 3 მილიონი ლარის ღირებულების ანალოგიური სამუშაოების შესრულების დამადასტურებელი დოკუმენტაცია;
* ინფორმაცია სამშენებლო სამუშაოების წარმოებისთვის აუცილებელი მატერიალურ ტექნიკური ბაზის არსებობის შესახებ;
* ინჟინერ-ტექნიკური პერსონალის კვალიფიკაციის დამადასტურებელი დოკუმენტაცია;
* ცნობა რომ არ ერიცხება დავალიანება ბიუჯეტის წინაშე;
* ცნობა რომ ქონებას არ აქვს დადებული ყადაღა;
* ცნობა რომ არ მიმდინარეობს კომპანიის ლიკვიდაცია ან რეორგანიზაცია;
* წინადადების უზრუნველყოფის საბანკო გარანტია შემოთავაზებული ღირებულების 1%-ს ოდენობით (სადაზღვევო კომპანიის მიერ გაცემული გარანტია არ მიიღება). რომლის მოქმედების ვადა 30 (ოცდაათი) კალენდარული დღით უნდა აღემატებოდეს წინადადებების გახსნის ვადას. წარმოდგენილი საბანკო გარანტია უნდა იყოს უპირობო და მისი ანაზღაურება უნდა მოხდეს შემსყიდველის მოთხოვნისთანავე.
* შეფასებას ექვემდებარება მხოლოდ ის წინადადებებვი რომელიც შეესაბამება საპროექტო ორგანიზაციის მიერ განსაზღვრულ მოცულობებს და შესყიდვისთვის გათავლისწინებულ თანხობრივ პარამეტრს.

 3. განაცხადი უნდა წარმოადგინოთ შემდეგ მისამართზე: ქ. თბილისი მარშალ გელოვანის N2, სს გეს „საქრუსენერგო“-ს კანცელარია.

 4. განაცხადის მიღების ბოლო ვადაა 2015 წ. 17 მარტის 18 საათი. აღნიშნული ვადის გასვლის შემდეგ წარმოდგენილი განაცხადი არ განიხილება.

 5. განაცხადები შეფასდება 2015 წ. 17 მარტს შემდეგ მისამართზე: ქ. თბილისი მარშალ გელოვანის N2, სს გეს „საქრუსენერგო“.

 6. განაცხადი წარდგენილ უნდა იქნას ქართულ ენაზე მე-3 პუნქტში მითითებულ მისამართზე დალუქულ კონვერტში წინააღმდეგ შემთხვევაში წინადადება არ განიხილება.

 7. ფასები შემოთავაზებულ უნდა იქნას ეროვნულ ვალუტაში ***(სხვა ვალუტაში წარმოდგენილი წინადადება არ განიხილება***);

8. მიწოდება იწარმოებს ფასებისა (კრებსითი და ლოკალური სახარჯთაღრიცხვო გაანგარიშებების) და მიწოდების გრაფიკის (სამუშაოების წარმოების გრაფიკი) შესახებ წარმოდგენილი ინფორმაციის შესაბამისად.

9. განაცხადი ძალაშია მინიმუმ 30 კალენდარული დღის განმავლობაში მისი წარდგენის დღიდან.

10. შემოსული განაცხადის შეფასება იწარმოებს მისი ტექნიკურ დავალებასთან შესაბამისობის მიხედვით. განაცხადი, რომელიც არ პასუხობს მე-2 პუნქტში აღნიშნულ პირობებს იქნება უარყოფილი, როგორც ფასთა გამოკითხვის (კონკურსის) პროცედურაში, განცხადებაში მითითებულ მოთხოვნებთან შეუსაბამო.

11. გამარჯვებულად მიიჩნევა და შესყიდვის შესახებ ხელშეკრულება დაიდება შემსყიდველ ორგანიზაციასა და იმ მიმწოდებელს შორის, რომელმაც წარმოადგინა უმცირესი ფასი და რომელიც აკმაყოფილებს შემსყიდველი ორგანიზაციის მოთხოვნებს.

**სრული ინფორმაცია იხილეთ სს გეს „საქრუსენერგო“-ს ოფიციალურ ვებ გვერდზე www.sakrusenergo.ge**

***დამატებითი ინფორმაციის მისაღებად გთხოვთ დაგვიკავშირდეთ***

***ტ. 595 99 44 48 – 595 00 33 33 – 5 95 95 70 70***

**განცხადება მონაწილეობაზე**

**ფორმა N2**

ფასთა გამოკითხვის (კონკურსის) პროცედურაში თქვენს \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (მიეთითება მოწვევის თარიღი)

მოწვევასთან დაკავშირებით გაცნობებთ, რომ განზრახული გვაქვს მივიღოთ მონაწილეობა პროცედურაში

და წარმოგიდგინოთ ჩვენი განაცხადი შემდეგი დოკუმენტების მიხედვით:

ა) წინამდებარე განცხადება;

ბ) ინფორმაცია ტექნიკური შესაბამისობის შესახებ;

გ) ინფორმაცია ფასებისა და მიწოდების გრაფიკის შესახებ;

დ) ინფორმაცია გადახდის პირობების და ვადების შესახებ;

ე) ***მიუთითეთ სხვა თანდართული დოკუმენტაცია***

ვადასტურებთ რა, რომ ჩვენ \_\_\_\_\_\_\_\_\_\_\_\_\_\_\_\_\_\_ ვეთანხმებით თქვენს

 (მონაწილე პირის დასახელება)

მოწვევაში აღნიშნულ ყველა პირობას, ვიღებთ ვალდებულებას გაგიფორმოთ ხელშეკრულება ჩვენს მიერ წარმოდგენილი პირობების შესაბამისად.

 წინამდებარე განაცხადი ძალაშია \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

მონაწილე პირის

ხელმძღვანელის ხელმოწერა

**ინფორმაცია ტექნიკური შესაბამისობის შესახებ**

**ფორმა N3**

მონაწილე პირი \_\_\_\_\_\_\_\_\_\_\_\_\_\_\_\_\_

თარიღი: \_\_\_\_\_\_\_\_\_\_\_\_\_\_\_

პრეტენდენტმა უნდა დაადასტუროს რომ იგი გაცნობილია ტექნიკურ დავალებას და მას გააჩნია შესაძლებლობა უზრუნველყოს სათანადო სამუშაოების ჩატარება თანდართული პროექტის შეასბამისად.

**ინფორმაცია ფასებისა და მიწოდების გრაფიკის შესახებ**

**ფორმა N4**

 პრეტენდენტმა მითითებულ სამუშაოებზე ფასი უნდა წარმოადგინოს კრებსითი და ლოკალური სახარჯთაღრიცხვო გაანგარიშებებს შესაბამისად;

 წარმოდგენილი ფასი უნდა მოიცავდეს მიმწოდებლის მიერ გასაწევ ყველა ხარჯს და გადასახადს, მათ შორის დ.ღ.გ.-ს.